Ryža (potravina)

Ryža sú plody druhov ryža siata (Oryza sativa) alebo Oryza glaberrima z rodu ryža.

Pochádzajú pôvodne z tropickej a subtropickej južnej a juhovýchodnej Ázie a Afriky. Spolu poskytujú viac ako pätinu (1/5) kalórií konzumovaných ľuďmi (Smith, Bruce D. The Emergence of Agriculture. Scientific American Library, A Division of HPHLP, New York, 1998).

Hovorový názov divá ryža môže byť:
 označenie pre divé druhy rodu ryža
 alternatívny názov tzv. „indiánskej ryže“, teda rodu Zizania

Ryža je jednoročná bylina rastúca do výšky 1–1,8 m, prípadne viac, s dlhými štíhlymi listami dlhými 50–100 cm a 2–2,5 cm širokými. Semeno tvorí zrno dlhé 5–12 mm a hrubé 2–3 mm.

 Produkcia 
Najväčšími producentmi ryže sú ázijské krajiny. Okrem nich sa ryža produkuje najmä v Brazílii, USA, Egypte a Nigérii. Pokusy s jej pestovaním boli v povojnovom období aj v Česko-Slovensku v regióne Zemplín.

Top producenti ryže 2010 Krajina  Produkcia (mil. ton)  Čína  137,5  India  99,0  Indonézia  40,0  Bangladéš  32,3  Vietnam  24,7  Thajsko 20,6  Mjanmarsko  11,0  Filipíny 10,8  Brazília  8,4  Japonsko  7,6Svet spolu  460Zdroj: USDA (Odhad 2010)

 Referencie 

 Iné projekty 

Kategória:Obilniny